Държавен вестник, бр. 61, 2015 г., стр. 33

БРОЙ  61	
Д Ъ Р Ж А В Е Н  В Е С Т Н И К 	
СТР.  33  
един ден за всяка прослужена година, вклю­
чително за приравнения стаж, но не повече 
от 10 работни дни.
(3) Офицерите и сержантите от Национал­
ната служба за охрана имат право на допъл­
нителен платен годишен отпуск до 12 работни 
дни в случаите по чл. 60, ал. 3.
Чл. 74. (1) Платеният годишен отпуск се 
ползва през календарната година, за която 
се полага.
(2) Ползването на платен годишен отпуск 
от офицерите и сержантите се разрешава по 
тяхно писмено искане от началника на На­
ционалната служба за охрана или от оправо­
мощени от него длъжностни лица.
(3) На офицерите и сержантите, които 
изповядват вероизповедание, различно от 
източноправославното, началникът на Нацио­
налната служба за охрана е длъжен да осигури 
по техен избор ползване на част от редовния 
платен годишен отпуск или на неплатен 
отпуск за дните на съответните религиозни 
празници, но не повече от броя на дните за 
източноправославните религиозни празници.
Чл. 75. (1) Когато нуждите на службата 
налагат, платеният годишен отпуск се пре­
късва от началника на Националната служ­
ба за охрана или от оправомощено от него 
длъжностно лице.
(2) Когато на офицер или сержант бъде 
разрешен друг вид платен или неплатен отпуск, 
ползването на платения годишен отпуск се 
прекъсва по негово писмено искане.
Чл. 76. (1) Началникът на Националната 
служба за охрана или оправомощени от него 
длъжностни лица могат да отложат ползването 
на поискан платен годишен отпуск на офицер 
или сержант за следваща календарна година, 
когато нуждите на службата налагат това.
(2) По писмено искане на офицера или 
сержанта ползването на платения годишен 
отпуск може да се отложи в случаите, когато 
се ползва друг вид отпуск.
Чл. 77. (1) За времето на платения годишен 
отпуск офицерът или сержантът получава 
брутно месечно възнаграждение, определено 
по служебното правоотношение към момента 
на започване ползването на отпуска.
(2) При вътрешно съвместителство и при 
заместване възнаграждението за отпуск се 
определя въз основа на брутното месечно 
възнаграждение по основното служебно пра­
воотношение.	
(3) В брутното възнаграждение по ал. 1 не 
се включват допълнителните възнаграждения, 
които нямат постоянен характер.
Чл. 78. (1) Забранява се компенсирането на 
платения годишен отпуск с парично обезще­
тение освен при прекратяване на служебното 
правоотношение.
(2) При прекратяване на служебното пра­
воотношение размерът на паричното обезще­
тение за компенсиране на неизползваните дни 
платен годишен отпуск се определя съобразно 
размера на брутното месечно възнаграждение, 
определено към датата на прекратяване на 
служебното правоотношение.
(3) Обезщетението по ал. 2 се дължи за 
неизползваните дни платен годишен отпуск 
през годината на прекратяването и предход­
ната година.
Чл. 79. (1) Началникът на Националната 
служба за охрана е длъжен да освободи офицер 
или сержант от изпълнение на служебните 
му задължения:
1. при сключване на граждански брак –
7 календарни дни;
2. при раждане или осиновяване на дете в 
семейството – 7 календарни дни;
3. при кръводаряване – за деня на прегледа 
и кръводаряването, както и един ден след него;
4. при тежко заболяване или смърт на ро­
дител, дете, съпруг, брат, сестра или родител 
на другия съпруг, както и на други роднини по 
права линия без ограничение, както и когато 
семейството му е пострадало от бедствие, 
авария или друго извънредно обстоятелство –
7 календарни дни;
5. когато е призован в съд или от други 
органи като страна, свидетел или вещо лице;
6. за участие в заседание като съдебен 
заседател.
(2) По време на отпуските по ал. 1, т. 1 – 4 
на служителя се изплаща възнаграждение в 
размера по чл. 77, ал. 1, а по ал. 1, т. 5 и 6 –
когато това е предвидено в специалните закони.
Чл. 80. (1) По писмено искане на офицера 
или сержанта началникът на Националната 
служба за охрана може да разреши ползва­
нето на неплатен отпуск, след като е ползван 
полагащият се платен отпуск.
(2) Неплатеният отпуск до 30 работни дни 
в една календарна година се признава за 
служебен стаж.
(3) За участие в конкурс за заемане на длъж­
ност извън Националната служба за охрана 
не се изисква съгласие на нейния началник, 
като офицерът или сержантът има право на 
неплатен отпуск за дните на участие в конкурса 
и до два дни за пътуване, когато конкурсът се 
провежда в друго населено място. Отпускът 
се зачита за служебен стаж.
Чл. 81. Когато офицерът или сержантът е 
изпратен от службата на курсове за повиша­
ване на квалификацията и за преквалифика­
ция, той се командирова по ред, определен 
от началника на службата.
Чл. 82. Офицерите и сержантите от На­
ционалната служба за охрана имат право 
на отпуск за временна неработоспособност, 
поради бременност, раждане и осиновяване, 
за отглеждане на малко дете, за кърмене и 
хранене на малко дете, за две и повече живи 
деца, за приемен изпит в учебно заведение 
и за обучение при условията, по реда и в 
размерите, предвидени в Кодекса на труда.